Целу своју клупску каријеру од 1950. до 1959. године Палоташ је провео у једном клубу МТК. Током његовог играња за МТК, клуб је неколико пута мењао име. МТК је од 1949. године био под управом мађарске тајне полиције, па је у духу тадашњег прокомунистичког режима давао имена клубу као што су Текстилеш —Текстилац, Башћа — Кула и Вереш Лобого — Црвена застава док на крају се ипак нису вратили на МТК. Ипак без обзира на све ове промене педесете године су биле веома успешне за МТК и Палоташа. Заједно са тренером Мартином Буковијем и саиграчима Нандор Хидегкутијем, Михаљом лантошем и Јожефом Закаријашем, Палоташ је са МТК освојио три титуле мађарског шампиона, мађарски куп и Митропа куп. Такође су под именом Вереш Лобого играли на првом такмичењу лиге шампиона. Палоташ је на Непштадиону постигао хет трик против Андерлехта. Постигао је погодак и у узвратној утакмици и још два поготка против француског представника ФК Ремса. У том првом европском клупском такмичењу постигао је укупно 6 голова.